cyanic-selkie/wikianc huggingface dataset:
தேசிய அருங்காட்சியம் (மாலத்தீவு)
கட்டிடம்
கட்டிடத்தின் சுவர்களில் பொறிக்கப்பட்ட கையால் எழுதப்பட்ட குர்ஆன் உட்பட சுல்தானகத்தின் நாட்களிலிருந்து அருங்காட்சியகத்தின் உட்புறம் தக்கவைக்கப்பட்டுள்ளது.
தொகுப்புக்கள்
இஸ்லாமிய காலத்திற்கு முந்தைய காலத்தின் நினைவுச்சின்னங்கள், சிம்மாசனங்கள், அரச விதானங்கள் மற்றும் மரச்சாமன்கள், உடைகள் மற்றும் காலணிகள், நாணயங்கள், ஆபரணங்கள், ஆயுதங்கள் மற்றும் கவசங்கள் உள்ளிட்ட பல்வேறு வகையான கலைப்பொருட்கள் அருங்காட்சியகத்தில் காட்சிக்கு வைக்கப்பட்டுள்ளன.
சடங்கு ஆடைகள், தலைப்பாகைகள், ஆடம்பரமான செருப்புகள் மற்றும் சிறப்பு சந்தர்ப்பங்களில் பயன்படுத்தப்படும் பெல்ட்கள், பாய்கள், அரக்கு வேலை மற்றும் பிற படைப்பு பூத்தையல் போன்ற ஜவுளிகளும் மற்ற உதாரணங்களில் அடங்கும்.
இஸ்லாமியத்திற்கு முந்தைய கலைப்பொருட்களின் அழிவு
பிப்ரவரி 2012 இல் நடந்த தாக்குதலின் போது புத்த சிலைகள் அழிக்கப்பட்டன. அருங்காட்சியக இயக்குனர் அலி வாகீத், 12 ஆம் நூற்றாண்டுக்கு முந்தைய இஸ்லாமியத்திற்கு முந்தைய அனைத்து கலைப்பொருட்களும் அழிக்கப்பட்டுவிட்டன என்று கூறினார்: "சில துண்டுகளை ஒன்றாக இணைக்க முடியும், ஆனால் பெரும்பாலும் அவை மணற்கல், பவளம் மற்றும் சுண்ணாம்புக் கற்களால் ஆனவை, அவை தூளாக்கப்பட்டுள்ளன. " நாட்டின் இஸ்லாமியத்திற்கு முந்தைய வரலாற்றை இந்த அருங்காட்சியகத்தில் "காட்ட எதுவும் இல்லை" என்று அவர் கூறினார்.
சேதமடைந்த பொருட்களில் ஆறு முகம் கொண்ட பவள சிலை, 18 in புத்தரின் உயர் மார்பளவு, அத்துடன் வகைப்படுத்தப்பட்ட சுண்ணாம்பு மற்றும் பவள சிலைகள் ஆகியவை.
வெளி இணைப்புகள்
பகுப்பு:இசுலாமிய அருங்காட்சியகங்கள் பகுப்பு:மாலத்தீவு பகுப்பு:மாலத்தீவு வரலாறு பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
கோவை விரைவுவண்டி
கோவை விரைவுத் தொடருந்து, இந்திய இரயில்வேயினால் தினசரி செயல்படுத்தப்படும் தொடருந்து சேவையாகும். இது சென்னை சென்ட்ரல், கோயம்புத்தூர் சந்திப்பு ஆகிய நிலையங்களுக்கு இடையே இயக்கப்படுகிறது. இது ஏப்ரல் 14, 1977 இல் தனது முதல் பயணத்தினைத் தொடங்கியது. மணிக்கு 65 கிலோ மீட்டர் வேகத்தில் செயல்படுவதன் மூலம் இந்தியாவின் விரைவு ரயில்களில் ஒன்றாகக் கருதப்படுகிறது. அத்துடன் இது தென்னக ரயில்வேயின் பெருமைக்குரிய ரயில்களில் ஒன்று. இது 12675, 12676 ஆகிய வண்டி எண்களுடன் செயல்படுகிறது.
இஞ்சின்
ஈரோடு முதல் ராயப்புரம் வரை WAP4 இஞ்சினுடன் செயல்படும் இந்த ரயில், சிலவேளைகளில் மிகவும் சக்தி வாய்ந்த WAP7 இஞ்சினையும் பயன்படுத்துகிறது.
வரலாற்று செய்திகள்
ஆரம்பத்தில் இதன் வண்டி எண் 75/76 ஆக இருந்து, பின்னர் 80 காலகட்டங்களில் 2675/2676 ஆக மாறியது. அந்த காலகட்டத்தில் ரயில் வண்டி எண் நான்கு இலக்கங்களில் இருக்க வேண்டும் என இந்திய ரயில்வே கூறியதே இதற்குக் காரணம். 2011 ஆம் ஆண்டின் டிசம்பர் மாதம் முதல், ஐந்து இலக்க வண்டி எண்கள் இந்தியாவில் அனுமதிக்கப்பட்டதால் கோவை விரைவு ரயிலின் வண்டி எண் மறுபடியும் மாற்றப்பட்டு 12675/12675 என்றானது.
சேவைகள்
தினசரி செயல்படும் இந்த ரயில்சேவையில் குளிர்பதன வசதியுடன் கூடிய ரயில் பெட்டிகள், அவையில்லாத சாதாரண ரயில்பெட்டிகள் மற்றும் உணவகம் போன்ற வசதிகள் உள்ளன. 12679 என்ற வண்டி எண்ணுடன் செயல்படும் சென்னை சென்ட்ரல் - கோயம்பத்தூர் நகரங்களுக்கிடைப்பட்ட விரைவு ரயிலானது எதிர்வரும் வழிப்பங்கீட்டு ரயிலாகும்.
வண்டி எண் 12676
L – SLR – UR – C1 – C2 – D1 – D2 – D3 – D4 – PC – D5 – D6 – D7 – D8 – D9 – D10 – D11 – D12 – D13 – D14 – UR – UR – UR – SLR
வண்டி எண் 12675
இது சென்னை சென்ட்ரலில் இருந்து கோயம்பத்தூர் சந்திப்பு வரை செயல்படுகிறது. 7 மணி நேரம், 30 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 9 நிறுத்தங்களில் நின்று செல்லும். மணிக்கு சராசரியாக 66 கிலோ மீட்டர் வேகத்தில் சுமார் 496 கிலோ மீட்டர் தொலைவினை 7 மணி நேரம், 30 நிமிடங்களில் கடக்கிறது. சென்னை சென்ட்ரல், கோயம்பத்தூர் சந்திப்பு ஆகியவற்றிற்கு இடைப்பட்ட 93 ரயில் நிறுத்தங்களில் 9 நின்று செல்கிறது. புறப்படும் நேரத்தில் சராசரியாக ஒரு நிமிடம் தாமதத்தினையும், வந்தடையும்போது சராசரியாக 7 நிமிடங்கள் தாமதத்தினையும் கொண்டுள்ளது. இதன் ரயில் பெட்டிகளின் அடுக்கு விவரங்கள் பின்வருமாறு.
L – SLR – UR – UR – D14 – D13 – D12 – D11 – D10 – D9 – D8 – D7 – D6 – D5 – PC – D4 – D3 – D2 – C2 – C1 – UR – UR – SLR
புற இணைப்புகள்
பகுப்பு:இந்திய விரைவுவண்டிகள் பகுப்பு:தென்னக இரயில்வே தொடர்வண்டிகள் பகுப்பு:தமிழகத்தில் தொடருந்து போக்குவரத்து பகுப்பு:கோயம்புத்தூரில் போக்குவரத்து
தேவிலால் சமர்
தேவிலால் சமர் (Devilal Samar) இந்தியாவின் இராசத்தான் மாநிலத்திலுள்ள உதயப்பூரில் இருக்கும் நாட்டுப்புற நாடக அருங்காட்சியகத்தின் நிறுவனர் மற்றும் இயக்குநராவார். பாரதிய லோக் கலா மண்டல் என்பது இவ்வருங்காட்சியகத்தின் பெயராகும். தேவிலால் சமர் 1912 ஆம் ஆண்டு பிறந்தார். சமரின் சிறந்த பணிக்காக அவருக்கு இந்திய அரசாங்கத்தின் நான்காவது மிக உயர்ந்த விருதான பத்மசிறீ விருது வழங்கப்பட்டது. இராசத்தானிய நாடகம் மற்றும் பொம்மலாட்டம் தொடர்பாக சமர் பல நூல்களை இந்தி மொழியில் எழுதியுள்ளார்.
பொம்மலாட்டம் கற்ற பள்ளி ஆசிரியராக இருந்த இவர் 1952 ஆம் ஆண்டில் பாரதிய லோக் கலா மண்டலம் என்ற அருங்காட்சியகத்தை அமைத்தார். 1954 ஆம் ஆண்டு முதல் பொம்மலாட்ட்ட திருவிழாவையும் நடத்தத் தொடங்கினார்.
மேற்கோள்கள்
பகுப்பு:1912 பிறப்புகள் பகுப்பு:இராஜஸ்தான் பண்பாடு பகுப்பு:பத்மசிறீ விருது பெற்ற கலைத் துறையினர் பகுப்பு:இந்தியர்கள்
பிரதியீட்டுப் பண்டம்
பிரதியீட்டுப் பண்டம் எனப்படுவது பொருளியலின்படி ஒரு பண்டத்திற்குப் பதிலீடாக நுகரப்படக்கூடிய வேறொரு பண்டமாகும்.
இவ்விரு பண்டங்களும் ஒரேவகையான பயன்பாட்டினைக் கொண்டிருக்கும் அத்துடன் ஒரே நேரத்தில் ஏதாவது ஒன்றினையே நுகரவேண்டியிருக்கும். இவ்வகையான பண்டத்திற்கு சிறந்த எடுத்துக் காட்டு வெண்ணெயும், வெண்ணெய் போன்ற மார்ஜரிக் காடி (புளிமம்) கொண்ட மார்ஜரினும் ஆகும்.
இவ்விரு பண்டங்களுக்கான கேள்விகள் ஒன்றில் ஒன்று தங்கியுள்ளது இங்கு ஒரு பொருளின் விலை அதிகரிக்குமாயின் அதன் பிரதீயீட்டுப்பண்டத்தின் கேள்வி அதிகரிக்கும் மறுபக்கத்தே பொருளின் விலை குறையும்போது அதன் பிரதீயீட்டுப்பண்டத்தின் கேள்வி குறையும் நடத்தையைக் காண்பிக்கும்.
இணைப்புப் பண்டமானது இவற்றிக்கு எதிரான நடத்தையைக் காண்பிக்கும்
பிறபண்டங்கள்
பகுப்பு:பண்டங்கள்
தஸ்லிமா நசுரீன்
தஸ்லிமா நசுரீன் (তসলিমা নাসরিন, Taslima Nasrin பி. ஆகஸ்ட் 25, 1962) வங்காளதேசத்தை சேர்ந்த ஓர் எழுத்தாளரும் முன்னாள் மருத்துவரும் ஆவார். 1980களில் எழுதத் தொடங்கி சமயங்களையும் திட்டவட்டமான இஸ்லாமையும் எழுத்துகளில் கண்டனம் செய்து, பெண்ணியத்தைப் பற்றி எழுதி உலகில் புகழுக்கு வந்தார். இஸ்லாமுக்கு எதிராக எழுதினது காரணமாக வங்காளதேசத்துக்கு திரும்பி செல்லமுடியாத நிலையில் சுவீடனுக்கு திரும்பினார். 2008இல் திரும்பி இந்தியாவுக்கு வந்து உச்ச பாதுகாப்பு நிலையில் தில்லியில் தற்போது வசிக்கிறார். 2015 ஆம் ஆண்டு இவர் கூறும் போது நான் ஒரு நாத்திகன், என்னை முஸ்லீம் என்று சொல்லாதீர்கள் என்று குறிப்பிட்டுள்ளார். இவர் எழுதிய லஜ்ஜா என்ற புதினம் இவருக்கு பெரிய பரபரப்பை ஏற்படுத்திக்கொடுத்தது. ஒரு பேட்டியில் இந்தியாவைப் பற்றி இவர் கூறும்போது இந்தியா ஒரு சகிப்பு தன்மையுள்ள நாடு, என்று கூறினார்.
பதால பூதேவி
வாழ்க்கை
பூதேவி ஆந்திராவின் விசாகப்பட்டினத்தின் சீதாம்பேட்டை பகுதியில் வசிக்கும் சவாரா பழங்குடி சமூகத்தைச் சேர்ந்தவர். இவர் தனது பதினொரு வயதில் திருமணம் செய்து கொண்டார். விரைவில் மூன்று மகள்களைப் பெற்றார். இவர் தனது புதிய குடும்பத்தினரால் மனரீதியாகவும், உடல் ரீதியாகவும் துன்புறுத்தப்பட்டார். இவரது கணவர் இவரை விட்டு வெளியேறினார். பின்னர், "ஆதிவாசி விகாஸ் அறக்கட்டளை"யை நடத்தி வந்த தனது தந்தையுடன் சேர்ந்து 1984இல் அவருக்கு உதவ ஆரம்பித்தார். 2000 ஆம் ஆண்டில் ஒரு தொழிலாளியாக பணிபுரிந்தார். thumb| பதால பூதேவி நாரி சக்தி விருதைப் பெறுகிறார்
தஸ்லிமா நசுரீன்
தாக்கங்கள்
பேகம் ரொக்கேயா, சல்மான் ருஷ்டி
பதால பூதேவி
தொழில் முனைவோராக
2013 ஆம் ஆண்டில் நெதர்லாந்து மற்றும் சீனாவுக்குச் சென்று அவர்களின் பயிரிடும் முறையைக் கொண்டு தங்கள் நிலங்களை மேம்படுத்துவது பற்றி ஆராய்ந்தார். தற்போது இவர் இரண்டு நிறுவனங்களின் இயக்குநராக உள்ளார். ஒன்று தானியத்தை கையாளவும், மற்றொன்று விவசாயிகள் தங்கள் உற்பத்தியை செய்யவும் உதவுகிறது. இவர் "ஒருங்கிணைந்த பழங்குடியினர் மேம்பாட்டு நிறுவனத்துடன்" (ஐ.டி.டி.ஏ) பணிபுரிந்தார். மேலும் பெண்கள் மற்றும் குழந்தைகளின் உணவை மேம்படுத்த அவர்களுக்கு உதவி வருகிறார்.
தஸ்லிமா நசுரீன்
மேற்கோள்
பகுப்பு:வங்காளதேச எழுத்தாளர்கள் பகுப்பு:பெண்ணிய எழுத்தாளர்கள் பகுப்பு:முசுலீம் இறைமறுப்பாளர்கள் பகுப்பு:1962 பிறப்புகள் பகுப்பு:வாழும் நபர்கள் பகுப்பு:இந்தியாவில் கருத்து வெளிப்பாட்டுச் சுதந்திரம் பகுப்பு:வங்காள மக்கள்
பதால பூதேவி
விருது
இவரது பணியினை அங்கீகரித்து மார்ச் 2020 இல் இவர் இந்தியாவில் பெண்களுக்கான மிக உயர்ந்த விருதான நாரி சக்தி விருதினை இந்தியக் குடியரசுத் தலைவர் ராம் நாத் கோவிந்திடமிருந்து பெற்றார். இவ்விழாவில், பிரதமர் நரேந்திர மோதி பெண்கள் மற்றும் விதவைகளுக்கு ஒரு தொழில்முனைவோராக எப்படி இருக்க வேண்டும் என்பதற்கு முன்மாதிரியாக செயல்படுவதை பாராட்டினார்.
மேற்கோள்கள்
பகுப்பு:வாழும் நபர்கள் பகுப்பு:நாரி சக்தி விருது பெற்றவர்கள் பகுப்பு:இந்தியர்கள் பகுப்பு:ஆந்திரப் பிரதேச நபர்கள்
புரோட்டானேற்ற ஓசோன்
புரோட்டானேற்ற ஓசோன் (Protonated ozone) என்பது HO+3 என்ற மூலக்கூற்று வாய்ப்பாட்டால் விவரிக்கப்படும் ஓர் ஐதரசன் பல்லாக்சைடு சேர்மமாகும். இதை O3H+ என்ற வாய்ப்பாட்டாலும் எழுதலாம். நேர்மின் அயனிக் கட்டமைப்பான இக்கட்டமைப்பில் ஓசோன் அலகின் ஒரு முனையில் ஐதரசன் அணு இணைக்கப்பட்டிருக்கும். இந்த வேதிப்பொருள் பல விண்மீன், வளிமண்டல மற்றும் செயற்கை இரசாயன செயல்முறைகளில் ஓர் இடைநிலையாக இருப்பதாக முன்மொழியப்பட்டது. பல்வேறு வலிமையான அமிலங்களைப் பயன்படுத்தி ஓசோனை புரோட்டானேற்றம் செய்து நிறை அலைமாலைமானி சோதனைகளில் இது செயற்கையாகத் தயாரிக்கப்பட்டது. தொடர்புடைய சோதனைகள் ஐதரசன் ஓசோனைடை உருவாக்குவதற்கான முன்னோடியாக இதை பயன்படுத்தியுள்ளன.
மேற்கோள்கள்
பகுப்பு:ஐதரசன் சேர்மங்கள் பகுப்பு:ஆக்சி நேர் மின்னயனிகள்
இந்திய பார்வையற்றோர் துடுப்பாட்ட அணி
இந்தியா பார்வையற்றோர் கிரிக்கெட் அணி பார்வையற்றோர் விளையாடும் துடுப்பாட்டத்தில் இந்தியாவை பிரதிநிதித்துவப்படுத்தும் அணியாகும். இந்திய பார்வையற்றோர் அணி உலக பார்வையற்றோர் துடுப்பாட்ட சங்கத்திற்கு உட்பட்ட இந்திய பார்வையற்றோர் துடுப்பாட்ட சங்கத்தால் நிர்வகிகப்படுகிறது. ஒரு நாள் சர்வதேச ப் போட்டிகள் மற்றும் இருபது 20 சர்வதேசப் போட்டிகளிலும் இந்த அணி பங்கேற்கிறது. 2012 ல் பாகிஸ்தானை வீழ்த்தி டி20 உலகக் கிண்ணத்தை இந்திய பார்வையற்றோர் அணி வென்றது.
ஓமைரா சஞ்சேஸ்
ஒமைரா சஞ்சேஸ் (Omayra Sánchez Garzón, ஆகத்து 28,1972-நவம்பர் 16,1985) என்பவர் 1985 இல் கொலம்பியா ஆர்மிரோவில் ஏற்பட்ட எரிமலை விபத்தில் இறந்து போன பதின்முன்று அகவை சிறுமி ஆவாள்.
நேவடோ டெல்  ரூயிஸ் என்ற எரிமலையில் 23000 பேர் மாண்டு போனார்கள். இந்த எரிமலையினால் ஏற்பட்ட இடிபாடுகளுக்கிடையே சேறும் சகதியும் தண்ணிரும் நிறைந்த அவலச் சூழ்நிலையில், உற்றார் உறவினர்களின் பிணங்களுக்கிடையே மூன்று நாள்கள் சிக்கித் தவித்த பெண் ஓமைரா சஞ்சேஸ் ஆவார்.
உயிர் இழக்கும் தறுவாயிலும் கடைசி நிமிடம் வரை நம்பிக்கையுடனும் உறுதியுடனும் இருந்ததாக நேரில் பார்த்த மீட்புப் பணியில் ஈடுபட்டவர்களும் பத்திரிகையாளர்களும் கூறினார்கள். இதிலிருந்து மீண்டு பள்ளிக்குப் போய் தேர்வுகள் எழுதி வெற்றி பெறுவதாகவும் நம்பிக்கை இழக்காமல் பேசினாள் ஓமைரா சஞ்செஸ்.
பிராங்க் போர்னியர் என்ற நிழற்படக்காரர் அந்த துன்பச் சூழலில் அப்பெண்ணைப் படம் பிடித்து அவள் இறந்து சில மாதங்கள் கழித்து பத்திரிகைகளில் வெளியிட்டார். அந்த நிழற்படம் 1986 இல் உலகில் சிறந்த நிழற் படம் எனக் கருதப்பட்டது.
மேற்கோள்
பகுப்பு:கொலம்பிய நபர்கள் பகுப்பு:1972 பிறப்புகள் பகுப்பு:1985 இறப்புகள்
பரங்கிப்பேட்டை ஊராட்சி ஒன்றியம்
பரங்கிப்பேட்டை ஊராட்சி ஒன்றியம், தமிழ்நாட்டின் கடலூர் மாவட்டத்தில் உள்ள  14 ஊராட்சி ஒன்றியங்களில் ஒன்றாகும். பரங்கிப்பேட்டை ஊராட்சி ஒன்றியம் 41 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் பரங்கிப்பேட்டையில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, பரங்கிப்பேட்டை ஊராட்சி ஒன்றியத்தின் மொத்த மக்கள் தொகை 1,10,073 ஆகும். அதில் பட்டியல் சாதி மக்களின் தொகை 33,939 ஆக உள்ளது. பட்டியல் பழங்குடி மக்களின் தொகை 1,030 ஆக உள்ளது.
ஊராட்சி மன்றங்கள்
பரங்கிப்பேட்டை ஊராட்சி ஒன்றியத்தில் உள்ள 41 கிராம ஊராட்சி மன்றங்களின் விவரம்;
மேற்கோள்கள்
பகுப்பு:கடலூர் மாவட்ட ஊராட்சி ஒன்றியங்கள்
அபூர்வா அசுரனி
அபூர்வா அசுரனி (Apurva Asrani பிறப்பு 21 மார்ச் 1978) தேசிய விருது, பிலிம்பேர் விருது & திரை விருது பெற்ற இந்தியா, கோவாவினைப் பூர்வீகமாகக் கொண்ட திரைப்படத் தயாரிப்பாளர் ஆவார். 2016இல் அலிகார் எனும் மனித உரிமைகள் பற்றிய நாடகத்தினையும், கிரிமினல் ஜசுடிசுபிகைண்டு குளோசுடு டோர்சு எனும் நீதிமன்ற  நாடத்தினையும் எழுதியுள்ளார். 2013ஆம் ஆண்டில் வெளியான ஷாகித் திரைப்படத்தில் இணை எழுத்தாளராகவும், தொகுப்பாளராகவும் பணியாற்றியுள்ளார். மேலும் பரவலாக அறியப்பட்ட 1998இல் வெளியான சத்யா திரைப்படத்திலும் 2019ஆம் ஆண்டில் வெளியான மேட் இன் ஹெவன் எனும் வலைத் தொடரிலும் தொகுப்பாளராகப் பணியாற்றியுள்ளார்.
இவர் சோனி மியூசிக் இந்தியாவுக்கான தேரா மேரா பியார் (2005) இசை வீடியோக்களின் இயக்குநராகவும் உள்ளார்.
இந்தியாவில் நங்கை, நம்பி, ஈரர், திருனர்களுக்கான சம உரிமைகளைப் பெறுவதற்கான போராட்டத்தில் அபூர்வா முக்கிய பங்காற்றி வருகிறார்..
சத்யா & ஆரம்பகால தொழில் வாழ்க்கை
அபூர்வாவின் மற்ற பணிகளில் குறிப்பிடத்தகுந்தது ஹன்சல் மேத்தாவின் சல் திரைப்படம் ஆகும். விமர்சகர் சுபாஷ் கே ஜா தனது விமர்சனத்தில் இந்தத் திரைப்படத்தின் உண்மையான நாயகன் படத்தின் தொகுப்பாளர் தான் எனக் குறிப்பிடிருந்தார். அனுபம் கெர் முதன்முதலாக இயக்கிய ஓம் ஜெய் ஜெகதீஸ் எனும் திரைப்படத்திலும் நாகேஷ் குகுனூர் இயக்கத்தில் அக்‌ஷய் குமார் நடித்த தஸ்வீர் 8x10 திரைப்படத்தில் மேற்பார்வை தொகுப்பாளராகப் பணியாற்றினார். ஜான் ஆபிரகாம் (நடிகர்) நடித்த ஆஷாயின் திரைப்படத்திலும் தொகுப்பாளராகப் பணியாற்றினார்.
2005 ஆம் ஆண்டில், சோனி மியூசிக் இந்தியாவின் ஒலித் தொகுதியான தேரா மேரா பியரின் இசை நிகழ்படங்களை அபூர்வா இயக்கினார் .அதில் நடிகை நிம்ரத் கவுரை அறிமுகப்படுத்தினார். அதன் தலைப்புப் பாடலான, "தேரா மேரா பியார்", என்பதனை குமார் சானு பாடினார். "யே கியா ஹுவா" பாடல் ஸ்ரேயா கோசலால் பாடப்பட்டது. இந்தப் பாடல் இங்கிலாந்தைச் சேர்ந்த கலைஞர்களுடன் செர்ந்து இசையமைக்கப்பட்டது. சான் பிரான்சிஸ்கோவில் நடந்த சஹாரா இசை விருதுகளில் டெரா மேரா பியார் ஆண்டின் சிறந்த பாடல் தொகுதியாகத் தேர்வானது.
விருதுகள்
1999 இல் நடைபெற்ற பிலிம்பேர் விருதுகளில் சத்யா திரைப்படத்திற்காக அபூர்வா சிறந்த படத்தொகுப்புக்கான பிலிம்பேர் விருதை பனோதயாவுடன் பகிர்ந்து கொண்டார்
2001 ஆம் ஆண்டில், சன்ஹில் சிப்பி இயக்கி இருமொழிகளில் வெளியான ஸ்னிப்  எனும் நகைச்சுவைத் திரைப்படத்திற்காக சிறந்த தொகுப்பாளருக்கான  தேசிய விருதை வென்றார்.
2001 ஆம் ஆண்டில் ஹன்சல் மேத்தாவின் சால் (திரைப்படம்) படத் தொகுப்பிற்காக அவர் ஜீ சினி விருதுக்கு பரிந்துரைக்கப்பட்டார்.
2013 இல் அபூர்வா ஷாஹித் திரைப்படத்திற்காக சிறந்த திரைக்கதைக்கான லைஃப் ஓகே ஸ்கிரீன் விருதினை இயக்குனர் அன்சல் மேத்தாவுடன் பகிர்ந்து கொண்டார்.
2017 ஆம் ஆண்டில், ராபிட்லியன் விருதுகள் எனப்படும் தென்னாப்பிரிக்கா சர்வதேச திரைப்பட விழாவில் அலிகார் படத்திற்காக 'சிறந்த தொகுப்பாளார் ' மற்றும் 'சிறந்த அசல் திரைக்கதை' விருதிற்காக அபூர்வா பரிந்துரைக்கப்பட்டார்.
சான்றுகள்
பகுப்பு:இந்திய ந.ந.ஈ.தி நபர்கள் பகுப்பு:வாழும் நபர்கள் பகுப்பு:1978 பிறப்புகள் பகுப்பு:ந.ந.ஈ.தி நபர்கள்
மணலூர் செல்லாண்டியம்மன் கோயில்
மணலூர் செல்லாண்டியம்மன் கோயில் தமிழ்நாட்டில் திருப்பூர் மாவட்டம், மணலூர் என்னும் ஊரில் அமைந்துள்ள அம்மன் கோயிலாகும். இந்த சன்னதியை குல தெய்வமாக வழிபடுபவர்கள் கண்ணந்தை குலத்தை சார்ந்தவர்கள். இக்கோவில் அமராவதி நதிக் கரையில் அமைந்துள்ளது.
வரலாறு
இக்கோயில் பதினேழாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் செல்லாண்டியம்மன் சன்னதியும், விநாயகர், கோட்டக்கரையம்மன், முத்துக்கருப்பண்ண சாமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் யுகாதி-1 முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருப்பூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சியரீசு (குறுங்கோள்)
சியரீசு (Ceres ; சின்னம்: ) என்பது இதுவரை அறியப்பட்ட குறுங்கோளில் மிகப்பெரியது ஆகும். இது செவ்வாய் மற்றும் வியாழன் ஆகிய கோள்களுக்கு இடையே உள்ள சிறுகோள் பட்டையில் அமைந்துள்ளது. இது 1801 ஆம் ஆண்டு சனவரி 1 அன்று இத்தாலிய வானியலாளர் கியூசெப்பே பியாத்சி என்பவரால் கண்டுபிடிக்கப்பட்டது. மேலும் இது அரை நூற்றாண்டு வரை எட்டாவது கோளாக விளங்கியது. சியரீசு எனும் உரோமானியப் பெண் கடவுளின் பெயரே இந்தக் குறுங்கோளுக்குச் சூட்டப்பட்டுள்ளது. இதற்கு துணைக்கோள்கள் எதுவும் இல்லை. முதலில் ஒரு சிறுகோள் என்று கருதப்பட்டு வந்த சியரீசு, மற்ற சிறுகோள்களை விட வேறுபட்டது என தெரியவந்தது. எனவே உலகளாவிய வானியல் ஒன்றியம் 2006ஆம் ஆண்டு சியரீசை குறுங்கோளாக வகைப்படுத்தியது.
புற இணைப்புகள்
பகுப்பு:சூரியக் குடும்பம் பகுப்பு:சியரீசு
தாம்பல்
தாம்பல் (Tambal) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வேடகட்டமடுவு ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 70 கிலோமீட்டர் தொலைவிலும், அரூரிலிருந்து 25 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'55.7"N 78°36'20.5"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த கிராமத்தில் 308 குடும்பங்களும் 1192 மக்களும் வசிக்கின்றனர். இதில் 602 ஆண்களும் 590 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
சங்குராம்
சங்குராம் தமிழகக் கவிஞர். மதுரையில் பிறந்தவர். இவர் விப்ரபந்து கு. வெ. பத்மநாபய்யரின் சீடர். தமிழின் இலக்கிய இலக்கண நயத்தைச் சௌராஷ்டிர மொழியிலும் கொண்டுவரமுடியும் என்று எண்ணியவர். சௌராஷ்டிர மொழியில் முதன்முதலில் திருக்குறளை மொழிபெயர்த்தவர். தமிழில் உள்ள சீர், தளை, அடி, தொடை ஆகியவை சிறிதும் மாறுபடாமல் மொழிபெயர்த்துள்ளார்.
சௌராஷ்டிர திருக்குறளை, மதுரை சித்தாச்ரமம், 1993ஆம் ஆண்டு பதிப்பித்தது.
விருது
2005இல் இவரின் சௌராஷ்டிரப் படைப்புக்கும், திருக்குறள் மொழிபெயர்ப்புக்குமாக “ஸெளராஷ்டிரசிறீ” என்ற பட்டத்தை, மதுரை சௌராஷ்டிர சமூக நலப்பேரவையினர் அளித்தனர்.
உசாத்துணை
பகுப்பு:தமிழகக் கவிஞர்கள் பகுப்பு:சௌராட்டிர நபர்கள் பகுப்பு:தஞ்சாவூர் மாவட்ட ஆசிரியர்கள் தொடங்கிய கட்டுரைகள்
ஊர்வசி (அரம்பையர்)
ஊர்வசி இந்து தொன்மவியலில் வருகின்ற அரம்பையர்களில் ஒருத்தியாவார். இவர் அழகிலும் நாட்டியத்திலும் உயர்ந்தவர்.
இவர் சந்திர குலத்தில் புரூரவசு‎வை காதலித்தாகவும், அதற்காக பூமியில் வசித்ததாகவும் புராணங்கள் கூறுகின்றன. ஒருமுறை, பஞ்ச பாண்டவர்களில் ஒருவரான அருச்சுனனின் மீது காதல் கொண்டார். ஆனால் அருச்சுனன் இவரை ஏற்க மறுத்தமையால் அருச்சுனை பெண்ணாகும் சாபமிட்டார்.
தனது முற்பிறவியில், இவர் ஒரு பிராமண பெண்ணாக ‌இருந்தார். அவரின் தீய செயல்களால் ஒரு நாயாக பிறந்தார். ஒரு சமயம், அந்நாய் வரலட்சுமி விரதத்தை கடைபிடித்தால், அதன் மறுபிறவியில் ஊர்வசி என்ற அரம்பையாக தோன்றியது.
பிறப்பு
விவ்ரிசா-அஹிம்சா தம்பதியினருக்கு ஹரி, கிருஷ்ணா, நர, நாராயண என நான்கு மகன்கள் பிறந்தனர். இமயமலைக்குச் சென்று வதரிகாசிரமத்தில் பர்ணசாலை அமைத்து தவத்தினை மேற்கொண்டனர். அவர்களின் தவத்தினைக் கலைக்க ரம்பாவையும், மன்மதனையும் இந்திரன் அனுப்பிவைத்தார். அவர்கள் தவமேற்றும் இடத்திற்கு வந்தபோது பூக்கள் பூப்பதும், செடிகொடிகள் செழுமையாவதும் ஏற்பட்டது. தவம் கலைத்து அங்குநடப்பதை கண்டார். உணர்ந்தார். மன்மதனை அருகில் அமரச்சொல்லி தன்னுடையத் தொடையில் ஒரு கொத்து மலர்களை திரித்தார். அந்த திரிபட்ட மலர் ஊர்வசி எனும் பெண்ணாக மாறியது. அவளே மிகச் சிறந்த அழகியாக இருப்பாள். இந்திரனுக்கு நான் தரும் பரிசாக கொடுங்கள் என்றார்.
வெளி இணைப்புகள்
பகுப்பு:அரம்பையர்கள்
பழுப்புத்தலைக் கடற்காக்கை
பழுப்புத்தலைக் கடற்காக்கை (brown-headed gull) சிறிய வகை கடற்பறவையான இது மத்திய ஆசியாவின் பீடபூமிப் பகுதிகளில் அமைந்துள்ள தஜிகிஸ்தான் பகுதியிலும் மங்கோலியா நாட்டின் உட்பகுதிகளிலும் அதிகமாக வாழுகிறது. இவை மழைக்காலங்களில் தென்கிழக்காசியாவின் பல பகுதிகளுக்கும் சென்று அங்குள்ள ஏரிகள், கடற்கறையின் ஓரப்பகுதிகளில் வாழுகிறது. லோரா இனத்தைச் சார்ந்த இவற்றில் பல பிரிவுகள் உள்ளன. இவை பொதுவாக ஏரிப்பகுதிகளில் அமைந்துள்ள சதுப்புநிலங்களில் நாணல் படுக்கையில் தான் இனப்பெருக்கம் செய்கிறது. குளிர் காலத்தின் மாலை நேரங்களில் உணவு தேடும்போது இரண்டும் கூடும் நிகழ்வு நடக்கிறது. இப்பறவை ஒரு கடல்பறவையாக இருந்தாலும் கடற்கரையோரங்களில் அரிதாகவே காணப்படுகிறது.
விளக்கம்
இப்பறவை முதிர்ச்சி அடைய இரண்டு வருடங்கள் எடுத்துக்கொள்கிறது. முதல் வருடம் கருப்பு நிற வாலுடனும், இறகுப்பகுதி அதிகப்படியான கருப்பு நிறம் கொண்டும் காணப்படுகிறது. இப்பறவைகள் அதிகமாக ஒலி எழுப்பும் குணம் கொண்டுள்ளது. இவை கருந்தலை கடற்காகத்தைவிட கொஞ்சம் பெரியதாக உள்ளது. கோடைகாலங்களில் இவற்றில் உள்ள ஆண் பறவையின் தலைப்பகுதி கொஞ்சம் கருப்பு நிறம் கொண்டதாகவும், உடல் பகுதி வெளிறிய சாம்பல் நிறத்திலும், மற்றும் அலகுப்பகுதியும்,கால் பகுதியும் சிவந்தும் காணப்படும். கருப்பு இறகுகளில் அதிகமான வெள்ளை நிறம் சேர்ந்து காணப்படுகிறது. இவற்றின் உடலின் அடிப்பாகம் சாம்பல் நிறத்துடனும் பறப்பதற்கு ஏதுவாகவும் அமைந்துள்ளது. இவற்றின் உடலில் காணப்படும் பழுப்பு சாம்பல் நிறம் குளிர்காலங்களில் குறையத்துவங்கி இருண்ட நிறங்களாக மாறுகிறது.
உணவு முறை
இவை பூச்சிகள், முதுகெலும்பில்லாத புழுக்கள் போன்றவற்றை நகர வீதிகளில் வெளிவரும் கழிவுகளிலிருந்தும், வயல்வெளிகளிலிருந்தும் உட்கொள்கிறது.
வெளி இணைப்புகள்
பகுப்பு:பாக்கித்தானியப் பறவைகள் பகுப்பு:கடற்பறவைகள் பகுப்பு:ஆசியப் பறவைகள் பகுப்பு:திபெத்தியப் பறவைகள்
வி. இலட்சுமிகாந்த ராவ்
'''வி. இலட்சுமிகாந்த ராவ்' (V. Lakshmikantha Rao'') என்பவர் இந்திய அரசியல்வாதியும் தெலங்காணாவினை சார்ந்த நாடாளுமன்ற உறுப்பினரும் ஆவார். இவர் இந்திய மாநில அரசியல் கட்சியான தெலுங்கானா இராட்டிர சமிதியின் மூத்த தலைவர் ஆவார். பிராமண சமூகத்தைச் சேர்ந்த இவர், கட்சி உருவானதிலிருந்து இக்கட்சியில் இருந்துவருகிறார்.
இந்திய நாடாளுமன்ற மாநிலங்களவைக்கு 2016ஆம் ஆண்டு நடைபெற்ற தேர்தலில் தெலுங்கானா இராட்ட்சிர சமிதியின் வேட்பாளராக அறிவிக்கப்பட்டார். 3 சூன் 2016 அன்று இவர் இதே கட்சியின் த. சீனிவாஸுடன் போட்டியின்றி தேர்ந்தெடுக்கப்பட்டதாக அறிவிக்கப்பட்டார்.
ரம்ஜான் அலி
ரம்ஜான் அலி (Ramzan Ali) என்பவர் ஒரு சிகையலங்கார நிபுணர், இவர் இந்தியாவின் தலைநகரான தில்லி மாநகரைச் சேர்ந்தவர். இவர் 1999 ஆம் ஆண்டு 150 மணி நேரம் தொடர்ந்து சிகையலங்காரம் செய்து லிம்கா சாதனைகள் புத்தகத்தில் இடம்பெற்றார். மேலும் இவரால் கண்களை முடிக்கொண்டு கூட சிகையலங்காரம் செய்ய முடியும்.
வெளி இணைப்புகள்
பகுப்பு:இந்திய முஸ்லிம்கள் பகுப்பு:வாழும் நபர்கள்
சபீனா
சபீனா (Sabina (judge)) இந்தியாவைச் சேர்ந்த ஒரு நீதிபதியாவார். 1961 ஆம் ஆண்டு ஏப்ரல் மாதம் 20 ஆம் தேதியன்று இவர் பிறந்தார். 2022 ஆம் ஆண்டு மே மாதம் 25 ஆம் தேதி முதல் இமாச்சல பிரதேச உயர் நீதிமன்றத்தின் தலைமை நீதிபதியாக உள்ளார். முன்னதாக இவர் இராசத்தான் மாநிலத்தின் உயர்நீதிமன்றம் மற்றும் பஞ்சாப் மற்றும் அரியானா உயர் நீதிமன்றங்களில் முன்னாள் நீதிபதியாகவும் இருந்தார்.
நீதிபதி சபீனா 1986 ஆம் ஆண்டில் பஞ்சாப் மற்றும் அரியானா உயர்நீதிமன்றத்தின் வழக்கறிஞர் சங்கத்தின் இணைச் செயலாளராக ஒருமனதாகத் தேர்ந்தெடுக்கப்பட்டார். அவர் 21-01-1997 ஆம் ஆண்டு சனவரி மாதம் 21 ஆம் தேதியன்று கூடுதல் மாவட்ட நீதிபதியாக நியமிக்கப்பட்டார். அதன்பிறகு, 2004 ஆம் ஆண்டு செப்டம்பர் மாதத்தில் அமர்வு நீதிமன்றத்தில் நீதிபதியாக நியமிக்கப்பட்டு பணியாற்ரினார். 2008 ஆம் ஆண்டில் பஞ்சாப் மற்றும் அரியானா உயர் நீதிமன்றத்தின் கூடுதல் நீதிபதியாக உயர்த்தப்பட்டார். 2010 ஆம் ஆண்டு முதல் நிரந்தர நீதிபதியாக நியமிக்கப்பட்டார்.
மேற்கோள்கள்
பகுப்பு:1961 பிறப்புகள் பகுப்பு:வாழும் நபர்கள் பகுப்பு:இந்திய நீதிபதிகள்
பென்சைல் குளோரோபார்மேட்டு
பென்சைல் குளோரோபார்மேட்டு (Benzyl chloroformate) என்பது C8H7ClO2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். குளோரோபார்மிக் அமிலத்தினுடைய பென்சைல் எசுத்தர், பென்சைல் குளோரோபார்மேட்டு ஆகும். இக்கரிமச் சேர்மம் பென்சைல் குளோரோ கார்பனேட்டு என்றும் அழைக்கப்படுகிறது. எண்ணெய்ப்பசையுடன் மஞ்சள் நிறத்திலும் ,நிறமற்றதுமான திரவமாக காணப்படுகிறது. இச்சேர்மம் இதனுடைய காரநெடியாலும்  அடையாளப் படுத்தப்படுகிறது. சூடுபடுத்தும்போது பென்சைல் குளோரோபார்மேட்டு சிதைவடைந்து பாசுசீனாக மாறுகிறது. மற்றும் இது தண்ணீருடன் தொடர்பு கொள்ள நேர்ந்தால் நச்சுத்தன்மையும்  அரிக்கும் பண்பும் கொண்ட புகையை உருவாக்குகிறது.
தயாரிப்பு
ஆய்வகங்களில் பென்சைல் ஆல்ககாலை திரவநிலை பாசுசீனில் -20 °செல்சியசு வெப்பநிலையில் செலுத்தும்போது பென்சைல் குளோரோபார்மேட்டு உருவாகிறது. பாசுசீனை அதிக அளவில் செலுத்துவதன் மூலம் இரு எசுத்தர்கள் உருவாக்கம் குறைக்கப்படுகிறது.
பயன்கள்
அமீன்களில் கார்பாக்சிபென்சைல் பாதுகாப்புக் குழுவை அறிமுகப்படுத்தும் வினைகளில் பென்சைல் குளோரோபார்மேட்டு பயன்படுத்தப்படுகிறது.
புதியதாக உருவான கார்பாக்சிபென்சைல் பாதுகாப்புக் குழுவை ஆக்சிசன் ஒடுக்க நிபந்தனைகளுக்கு உட்பட்டு நீக்க முடியும். குறிப்பாக ஐதரசன் வாயு மற்றும் கார்பன் மீது செயலூக்கம் செய்யப்பட்ட பலேடியம் தனிமம் இவ்வொடுக்க வினையில் பயன்படுத்தப்படுகிறது.
புற இணைப்புகள்
பகுப்பு:குளோரோபார்மேட்டுகள் பகுப்பு:கரிம வேதியியல் வினையாக்கிகள் பகுப்பு:பென்சைல் சேர்மங்கள்
ஆத்திரேலியா பார்வையற்றோர் துடுப்பாட்ட அணி
ஆஸ்திரேலியா பார்வையற்றோர் கிரிக்கெட் அணியில் பார்வையற்றோர் விளையாடும் துடுப்பாட்டத்தில் ஆஸ்திரேலியாவை பிரதிநிதித்துவப்படுத்தும் அணியாகும். ஆஸ்திரேலியா பார்வையற்றோர் அணி பார்வையற்றோர் துடுப்பாட்டம் - ஆஸ்திரேலியா சங்கத்தால் நிர்வகிகப்படுகிறது. ஒரு நாள் சர்வதேசப் போட்டிகள் மற்றும் இருபது 20 சர்வதேசப் போட்டிகளிலும் இந்த அணி பங்கேற்கிறது. ஆஸ்திரேலிய அணி 1998 ஆம் ஆண்டின் கிரிக்கெட் உலகக் கிண்ணத்தில் பங்கு பெற்றது. இத்தொடரில் இந்த அரையிறுதிப் போட்டி வரை முன்னேறியது.
வெளி இணைப்புகள்
பகுப்பு:ஆத்திரேலியாவில் துடுப்பாட்டம் பகுப்பு:நாடுகள் வாரியாகத் துடுப்பாட்ட அணிகள் பகுப்பு:பார்வையற்றோர் துடுப்பாட்ட அணிகள்
ஆஃபா தத்துவம்
இத்தத்துவத்தின் படி எலக்ட்ரான்கள் ஆற்றல் மிகக்குறைந்த ஆர்பிட்டால்களில் நிரம்பிய பிறகு அதற்கு அடுத்த அதிக ஆற்றலை உடைய ஆர்பிட்டால்களுக்குச் செல்லமுடியும். உதாரணமாக 2s ஆர்பிட்டால் நிரம்புவதற்கு முன்னால் 1s ஆர்பிட்டால் நிரம்பும். ஒவ்வொரு ஆர்பிட்டால்களிலும் இடம்பெற வேண்டிய எலக்ட்ரான்களின் எண்ணிக்கையை பவுலி தவிர்ப்புத் தத்துவம் கட்டுப்படுத்துகிறது. ஒருவேளை சம அளவு ஆற்றல் கொண்ட பல ஆர்பிட்டால்கள் இருக்க நேர்ந்தால் ஊண்ட் விதிப்படி எலக்ட்ரான்கள் நிரம்பும். அதாவது சம அளவு ஆற்றல் கொண்ட ஒவ்வொரு ஆர்பிட்டால்களிலும் ஒரு எலக்ட்ரான் நிரம்பியே பிறகே மீண்டும் மாறுபட்ட சுழற்சி கொண்ட இணை எலக்ட்ரான்களாக நிரம்பத் தொடங்கும். அணுக்களின் உட்கருவில் புரோட்டான்கள் மற்றும் நியூட்ரான்களின் அமைப்பை ஆஃபா தத்துவத்தின் வேறொரு வடிவம் விளக்குகிறது.
மாடலங் ஆற்றல்வரிசை விதி
ஆர்பிட்டால்களில் எந்தவரிசையில் இலத்திரன்கள் பூர்த்தியாக வேண்டும் என்பதை n + ℓ விதி வழங்குகிறது. முதலில் எர்வின் மாடலங் என்பவர் கூறியதைத் தொடர்ந்து இவ்விதி மாடலங் விதி (Madelung rule) என்றும் அழைக்கப்படுகிறது. மேலும் சார்லசு சானெட்டும் இதைக் கூறியிருப்பதால் சானெட் விதி (Janet rule) என்றும், விசிவோலாது கிளெச்கோவ்சிகியும் இதே கருத்தைக் கூறியிருப்பதால் பிரெஞ்சு மற்றும் உருசிய மொழி பேசும் நாடுகளில் இவ்விதி கிளெச்கோவ்சிகி விதி (Klechkovski rule) என்றும் அழைக்கப்படுகிறது. இவ்விதி மூலைவிட்ட விதி (diagonal rule) என்றும் அழைக்கப்படுகிறது. . n + ℓ மதிப்பு அதிகமாக உள்ள ஆர்பிட்டால்களில் எலக்ட்ரான்கள் நிரம்புவதற்கு முன்னர் n + ℓ மதிப்பு தாழ்வாக உள்ள ஆர்பிட்டால்களில் நிரம்புகின்றன. இங்கு n என்பது முதன்மைக் குவாண்டம் எண்ணையும்  ℓ என்பது துணை குவாண்டம் எண்ணையும் குறிக்கின்றன. ℓ = 0,1,2,3 என்பன முறையே s, p, d, மற்றும்  f  துணை ஆற்றல் மட்டங்களைக் குறிக்கின்றன.
இவ்விதி ஆற்றலுடன் தொடர்புடைய அணு ஆர்பிட்டால் n + ℓ, இல் காணப்படும் மொத்த நோட்களின் (node) அடிப்படையில் அமைந்ததாகும். இரு ஆர்பிட்டால்களின் n + ℓ இன் மதிப்பு சமமாயிருக்கும்போது குறைவான n மதிப்பு கொண்ட ஆர்பிட்டால் குறைந்த ஆற்றலைப் பெற்றிருக்கும் அதுவே முதலில் நிரம்பும். பெரும்பாலும் தாழ்நிலையில் இருக்கும் அணுக்களில் எலக்ட்ரான்கள் ஆர்பிட்டால்களின் ஆற்றலைப் பொறுத்து n + ℓ விதியின் அடிப்படையில் ஏறுமுக வரிசையில் நிரம்பும். n இன் மாதிரி வடிவமைப்பு தனிமங்களின் அலைமாலைப் பண்புகளின் அடிப்படையில் சோதித்துப் பெறப்பட்டதாகும்.
புதிய குவாண்டம் விதியில் ஆஃபா தத்துவம்
செருமானியர் ஆஃபா பிரின்சிப் என்பவரின் பெயரில் இருந்துதான் இத்தத்துவத்திற்கான பெயர் தோன்றியுள்ளது. ஒரு விஞ்ஞானியின் பெயர் என்பதோடு மட்டுமின்றி ஆர்பிட்டால் கட்டமைப்புச் சேர் என்றால் ஆர்பிட்டால்களின் நிரவும் முறை எனப்பொருள் வருமாறு இப்பெயர் உள்ளது. உண்மையில் இத்தத்துவத்திற்கான அடிப்படை நீல்சு போர் மற்றும் உல்ப்காங்கு பவுலி ஆகியோரால் 1920 இன் ஆரம்பகாலத்தில் தெரிவித்து, “ எலக்ட்ரான்கள் ஆற்றல் மிகக்குறைந்த ஆர்பிட்டால்களில் நிரம்பிய பிறகே ஆற்றல் அதிகமான ஆர்பிட்டால்களுக்கு செல்லும் “ என்று குறிப்பிட்டார்கள்.
n + ℓ ஆற்றல் கட்டளை விதி
n + ℓ இன் மதிப்பு ஒரே அளவு உள்ளவாறு ஒரு தனிமவரிசை அட்டவணையை சார்லசு சானெட் 1927 ஆம் ஆண்டில் பரிந்துரைத்தார். எலக்ட்ரான்கள் அணுவின் துணைக்கூடுகளில் எவ்வாறு நிரம்புகின்றன என்பது குறித்து 1936 ஆம் ஆண்டில் எர்வின் மாடலங் தன்னுடைய அனுபவ விதிகளை பரிந்துரைத்தார். இவருடைய விதிகள் அலைமாலை ஆய்வுகளின் அடிப்படையில் கண்டறியப்பட்ட அணுவின் அடிப்படை விதிகளை சார்ந்திருந்தது. பெரும்பாலான ஆங்கில மொழியில் வெளியிடப்பட்ட ஆய்வுகள் மாடலங் விதியை ஆதரித்தன. இவர் 1926 ஆம் ஆண்டுகளிலேயே இந்த வடிவமைப்பைக் குறித்த எண்ணங்களைப் பெற்றிருந்தார். தாமசு ஃபெர்மியின் அணு அமைப்பு மாதிரியின் அடிப்படையில் 1962 ஆம் ஆண்டில் உருசிய விவசாய வேதியியலாளர் வி.எம். கிளெச்கோவ்சிகி முதலாவது கருத்தியல் ரீதியிலான விளக்கத்தை எடுத்துவைத்தார். இவ்விளக்கத்தில் n + ℓ, இன் கூடுதல்மதிப்பு முக்கியத்துவம் பெற்றது. பல பிரெஞ்சு மற்றும் உருசிய ஆய்வுக்கட்டுரைகள் இதனால் கிளெச்கோவ்சிகி விதியை ஆதரித்தன. அணு ஆர்பிட்டால்களில் எலக்ட்ரான்கள் நிரம்பும் வரிசையை முன்னுரைத்த மாடலங்கின் விதிக்கு சில அறிஞர்கள் சமீப காலமாக சவால் விடுகின்றனர். இத்தகைய சவால்கள் விடுக்கப்படுவது ஒன்றும் முதல்முறை அல்ல. இசுக்காண்டியம் அணுவின் 4s ஆர்பிட்டால் நிரம்புவதற்கு முன்பே 3d ஆர்பிட்டால் நிரம்பிவிடுகிறது. மேலும் இதற்கு ஆதரவாக சோதனை முடிவுகளும் இக்கருத்திற்கு வலுசேர்த்தன. இவ்வகைத் தனிமங்களில் உள்ள எலக்ட்ரான்களின் அயனியாகும் ஆற்றல் மற்ற இடைநிலைத் தனிமங்களின் அயனியாகும் ஆற்றலை விட தெளிவாக விளங்கியது. 4s எலக்ட்ரான்கள் சந்தேகத்திற்கிடமின்றி முன்னுரிமையுடன் அயனியாக்கம் அடைந்தன.
வெளிப்புற இணைப்புகள்
பகுப்பு:அணு இயற்பியல்
திட்ட புவியீர்ப்பு முடுக்கம்
திட்ட புவியீர்ப்பு முடுக்கம் (Standard Gravity) என்பது புவிக்கு அருகாமையில், விண்ணில் இருக்கும் ஒரு பொருளின் மீது புவியீர்ப்பு விசையால் ஏற்படும் முடுக்கம் ஆகும். இது பொதுவாக
ɡ0
என்று குறிக்கப்படுகிறது. திட்ட அளவுமுறைமைகளின்படி 9.807 m/s2 என்று கொள்ளப்படுகிறது. புவியின் ஒவ்வொரு இடத்திலும் அவ்விடத்தின் அமைவைப் பொறுத்து புவியீர்ப்பு முடுக்கம் மாறும்; ஆகையால் இதுவே திட்ட அளவாக கணக்கீடுகளில் எடுத்துக்கொள்ளப்படுகிறது. இது புவியின் ஆரத்தைக் கொண்டு கணக்கிடப்படுவதால் பூமத்திய ரேகை பகுதிகளில் அதிகமாகவும், துருவப் பகுதிகளில் குறைவாகவும் இருக்கும். புவியின் மேற்பரப்பில் புவியீர்ப்பு முடுக்கம் அதிகபட்சமாக உள்ளது. புவியின் மேற்பரப்பிலிருந்து மேலேயோ அல்லது கீழேயோ செல்லச்செல்ல புவியீர்ப்பு முடுக்கம் குறைகிறது.
உசாத்துணைகள்
பகுப்பு:இயற்பியல் பகுப்பு:இயற்பியல் கணியங்கள் பகுப்பு:இயற்பியல் கோட்பாடுகள் பகுப்பு:ஈர்ப்பு விசை
இத்தா, கடலோர உணவகம்
திவேயியில் தாய்-முத்து என்று பொருள்படும் இத்தா, மாலத்தீவு குடியரசின் அலிஃப் தால் அட்டோலில் உள்ள கான்ராட் மாலத்தீவு ரங்காலி தீவின் கடல் மட்டத்திலிருந்து 5 மீட்டர் (16 அடி) ஆழத்தில் அமைந்துள்ள ஒரு கடலடி உணவகம் ஆகும்.
கண்ணோட்டம்
இது (9 மீட்டர்)30 அடி ஆழத்தில் அக்ரிலிக் கூரையுடன்  270 ° அகலப்பரப்புக் காட்சியை  நீருக்கடியில் வழங்குகிறது. நியூசிலாந்தை தளமாகக் கொண்ட வடிவமைப்பு ஆலோசனை நிறுவனமான எம்.ஜே. மர்பி லிமிடெட் இந்த உணவகத்தை வடிவமைத்து கட்டியது, இது ஏப்ரல் 2005 இல் திறக்கப்பட்டது, இது உலகின் முதல் கடலுக்கடியில் உள்ள உணவகம் என்று விவரிக்கப்படுகிறது. உணவகத்தில் வழங்கப்படும் உணவு தற்போது மாறிவிட்டது மற்றும் சமீபத்தில் ஆசிய தாக்கங்களுடன் சமகால ஐரோப்பிய வகை என்று விவரிக்கப்பட்டது.
இத்தாவின் நுழைவாயில் ஒரு சுழல் மாடி படிக்கட்டு உள்ளது. 2004 இந்தியப் பெருங்கடல் நிலநடுக்கத்தைத் தொடர்ந்து ஏற்பட்ட சுனாமி, படிக்கட்டு நுழைவாயிலுக்கு கீழே 0.31 மீட்டர் (1 அடி 0 அங்குலம்) உயரம் வரை இருந்தது, ஆனால் உணவகத்திற்கு எந்த சேதமும் ஏற்படவில்லை.
தனியார் விருந்துகள் மற்றும் திருமணங்களுக்கும் இந்த உணவகம் பயன்படுத்தப்படுகிறது. ஏப்ரல் 2010 இல், இத்தாவின் 5 வது ஆண்டு நிறைவைக் கொண்டாட, உணவகத்தை இரவு முழுவதும் பயன்படுத்த முன்பதிவு செய்யலாம். இப்பதிவு ஏப்ரல் 2011 வரை தொடர்ந்தது.
திட்டமிடுதல்
பிப்ரவரி 2004 இல், எம்.ஜே. மர்பி லிமிடெட் நிறுவனம் நீருக்கடியில் தனித்துவமான உணவகம் ஒன்றை ஏற்படுத்த மாலத்தீவில் உள்ள கிரவுன் நிறுவனத்தால் அணுகப்பட்டது. ரங்கலி தீவின் உரிமையாளரான கிரவுன் நிறுவனம் தீவை கான்ராட் மாலத்தீவு ரங்காலி தீவுக்கு குத்தகைக்கு விடுகிறது (முன்பு ஹில்டன் மாலத்தீவு ரங்காலி தீவு ரிசார்ட் & ஸ்பா என்று அழைக்கப்பட்டது) ஆரம்பத்தில் கிரவுன் நிறுவனம் சுவர்கள் நேராகவும் மற்றும் கண்ணாடி ஜன்னல்களுடன் கொண்ட ஒரு உணவகத்தை திட்டமிட்டது. பின்னர் இப்பொழுது இருக்கும் வடிவமைப்பிற்கு கொண்டு வரப்பட்டது. இந்த சுரங்கப்பாதை உலகின் மிகப்பெரிய மீன் சுரங்கப்பாதையான கோலாலம்பூர் தேசிய அறிவியல் மையத்திற்கும் வடிவமைக்கப்பட்டுள்ளது.
இத்தாவிற்கான தொழில்நுட்ப வடிவமைப்புகள் மற்றும் வரைபடங்கள் குறித்த பணிகள் மார்ச் 2004 இல் தொடங்கப்பட்டன. மர்பி ஆரம்பத்தில் ரங்கலி கடற்கரையில் கட்டமைப்பைக் கட்டத் திட்டமிட்டது. இத்தா கட்டப்பட்டதும், தண்ணீரில் அடித்துச் செல்லப்பட்டது. மாலத்தீவில் 175 டன் கட்டமைப்பைக் கட்டுவதில் தொழில்நுட்ப சவால்கள், வரையறுக்கப்பட்ட வளங்கள் மற்றும் தரக் கட்டுப்பாட்டு சிக்கல்கள் ஆகியவை பெரும் சவாலா க இருந்தது. எனவே, அதற்கு பதிலாக சிங்கப்பூரில் இத்தாவைக் கட்ட முடிவு செய்யப்பட்டது.
கட்டுமானம்
மே 2004 இல், இத்தாவின் கட்டுமானம் சிங்கப்பூரில் தொடங்கியது. அக்டோபர் 2004 இல், 5 m நிறுவுதல் பரந்த அக்ரிலிக் வளைவுகள், வளிப் பதனம் மற்றும் மின் உள்ளிட்ட கட்டுமானப் பணிகள் நிறைவடைந்தன.
நவம்பர் 1, 2004 அன்று, மாலத்தீவுக்கு கொண்டு செல்லப்பட்டது. இது 16 நாட்கள் ஆனது. இந்த கட்டத்தில், இத்தாவின் எடை 175 டன் ஆகும்.
உணவகத்தின் மதிப்பிடப்பட்ட ஆயுட்காலம் 20 ஆண்டுகள் ஆகும். <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (August 2014)">மேற்கோள் தேவை  ]
விடுதி
விடுதி (இத்தா கட்டப்பட்ட நேரத்தில் இன்னும் ஹில்டன் மாலத்தீவு ரிசார்ட் & ஸ்பா என்று அழைக்கப்பட்டது) இரண்டு தனியார் தீவுகளை ஆக்கிரமித்துள்ளது, ரங்கலி மற்றும் ரங்கலிஃபினோலு 500 m ஜெட்டியுடன் இணைந்தது. இது இத்தா நீருக்கடியில் உணவகம் உட்பட ஏழு உணவகங்களைக் கொண்டுள்ளது.
External links
பகுப்பு:மாலைதீவுகள்
பரனா கழிமுகம்
பரனா கழிமுகம் (Paraná Delta, Delta del Paraná) என்பது அர்கெந்தீனாவின் வட-கிழக்கு முனையில் உள்ள பரனா ஆற்றின் ஒரு கழிமுகம் ஆகும். இது "பரனா தீவுகள்" (Islas del Paraná) என அழைக்கப்படும் பல தீவுகளைக் கொண்டுள்ளது. பரனா கழிமுகம் வட-தெற்கே பாய்ந்து என்ட்ரே ரியோசு, சாண்டா ஃபே, புவெனசு ஐரிசு ஆகிய அர்க்கெந்தீன மாகாணங்களுக்கிடையே வண்டல் வடிநிலமாக மாறி, பின்னர் பிளாட்டா ஆற்றில் கலக்கிறது.
மேற்கோள்கள்
பகுப்பு:அர்கெந்தீனாவில் உள்ள ஆறுகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கொங்குநாடு கலை அறிவியல் கல்லூரி, கோயம்புத்தூர்
கொங்குநாடு கலை அறிவியல் கல்லூரி (Kongunadu Arts and Science College) என்பது கிராமப்புற மாணவா்களுக்கான தரமான உயா்கல்வியை வழங்க வேண்டும் என்ற குறிக்கோளுடன் கோயம்புத்தூரில் தொடங்கப்பட்ட கல்வி நிறுவனமாகும். இந்தியாவின் தமிழ்நாட்டில் கோயம்புத்தூரில் இயங்கிவரும் கலை மற்றும் அறிவியல் கல்லூரி இதுவாகும். பாரதியார் பல்கலைக்கழக இணைவுக் கல்லூரியான இது, தில்லியில் உள்ள பல்கலைக்கழக மானியக் குழுவினால் தன்னாட்சி கல்லூரியாக தரம் உயர்த்தப்பட்டு செயற்பட்டு வருகிறது.
சி. குட்டூர் பறவை ஓவியம்
மேற்கோள்
பகுப்பு:தமிழ்நாட்டுப் பாறை ஓவியங்கள் பகுப்பு:கிருஷ்ணகிரி மாவட்டம்
விருத்தாச்சலம் ஊராட்சி ஒன்றியம்
ஊராட்சி மன்றங்கள்
விருத்தாச்சலம் ஊராட்சி ஒன்றியத்தில் உள்ள 51 ஊராட்சி மன்றங்களின் விவரம்;
மேற்கோள்கள்
பகுப்பு:கடலூர் மாவட்ட ஊராட்சி ஒன்றியங்கள்
ஐந்தாக்சிடேன்
ஐந்தாக்சிடேன் (Pentaoxidane) என்பது H2O5 என்ற மூலக்கூற்று வாய்ப்பாடு கொண்ட ஐதரசன் மற்றும் ஆக்சிசனின் தனிமங்களாலான ஒரு கனிம வேதியியல் சேர்மமாகும். மிகவும் நிலைப்புத்தன்மையற்ற ஐதரசன் பல்லாக்சைடுகளில் இதுவும் ஒன்றாகும்.
மேற்கோள்கள்
பகுப்பு:ஐதரசன் சேர்மங்கள் பகுப்பு:ஆக்சைடுகள் பகுப்பு:பாலியாக்சைடுகள்
கே. சுபாஷ்
மேற்கோள்கள்
பகுப்பு:வாழும் நபர்கள் பகுப்பு:தமிழ்த் திரைப்பட இயக்குநர்கள் பகுப்பு:இந்தியத் திரைப்பட இயக்குநர்கள் பகுப்பு:2016 இறப்புகள் பகுப்பு:1959 பிறப்புகள் பகுப்பு:தமிழ்நாட்டுத் திரைக்கதை எழுத்தாளர்கள்
வேடகட்டமடுவு
வேடகட்டமடுவு (Vedakadamaduvu), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வேடகட்டமடுவு ஊராட்சிக்கு உட்பட்டது.
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 690 குடும்பங்களும் 2880 மக்களும் வசிக்கின்றனர். இதில் 1472 ஆண்களும் 1408 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
ஆரஞ்சு ஆறு
thumb|ஆரஞ்சு ஆரின் தெற்கில்
ஆரஞ்சு ஆறு (Orange River) என்பது தென்னாப்பிரிக்காவின் மிக நீளமான ஆறாகும். ஆரஞ்சு ஆற்றின் வடிகால் பரந்து விரிந்து வடக்கில் உள்ள நமீபியா  மற்றும் போட்சுவானா வரை நீண்டுள்ளது. இவை லெசோத்தோவில் உள்ள ட்ரகான்ஸ்பெர்க் மலைகளில் உருவாகி தென் ஆப்பிரிக்காவில் மேற்கு புறமாக ஓடி அத்திலாந்திக்குப் பெருங்கடலில் கலக்கிறது. இந்த ஆறு தென் ஆப்பிரிக்கா மற்றும் நமீபியா மேலும் தென்  ஆப்பிரிக்கா மற்றும் லெஸொதோ இடையே ஒரு சர்வதேச எல்லையை உருவாக்குகிறது. இந்த ஆரஞ்சு ஆறு தென் ஆப்பிரிக்காவிற்குள்ளும் மாகாண எல்லைகளை உருவாக்குகிறது. உபிங்டன் மாகாணத்தைத் தவிர வேறு எந்த பெரிய நகரதிற்குள்ளும் இந்த ஆறு பாய்வதில்லை. ஆரஞ்சு ஆறு தென் ஆப்பிரிக்காவிற்கு விவசாயம் மற்றும் நீர் மின்சாரம் தயாரிக்க கொடுக்கும் நீர் ஆதாரமாக இருப்பதால் இது தென் ஆப்பிரிக்காவின் பொருளாதார முன்னேற்றத்தில் முக்கிய பங்கு வகிக்கிறது. இந்த ஆற்றிற்கு ஆரஞ்சு ஆறு என்று பெயரிட்டவர் இராபர்ட் ஜேக்கப் கோர்டான் ஆகும். இது டச்சு நாட்டிலுள்ள டச்சு அரச விடுதியின் ஞாபகமாக பெயரிடப் பட்டது, கோஹி மக்கள் இதை காரியப் என்று அழைப்பர். க்ரூட் ஆறு அல்லது செங்கு ஆறு என்று லெஸோதோவில் அழைக்கப் படுகிறது. ஆனால் அதிகார பூர்வமான பெயர் ஆரஞ்சு ஆறுதான்.
ஆற்றின் நீரோட்டம்
ஆரஞ்சு ஆறு இந்திய பெருங்கடலுக்குத் தெற்காக 193கி.மீ (120 மைல்) தொலைவில் 3000 மீ உயரத்தில், ட்ராகன்ஸ்பெர்க் என்ற மலையில் எழும்பி உருவாகி தென் ஆப்பிரிக்கா மற்றும் லெஸோதோ எல்லைகளை ஒட்டி ஒடுகிறது. லெஸோதோ விற்குள் செல்லும் போது இது செங்கு என்ற பெயரால் அழைக்கப் படுகிறது. இந்த ஆற்றின் ஒரு பகுதி மிக உயரமாக இருப்பதால் குளிர் காலங்களில் உறைந்து விடும் விளைவு ஆற்றின் கரையோர கீழ் பகுதிகளில் நீரற்ற வறட்சியை உருவாக்குகிறது இதனால் ஆடுகளும் கால்நடைகளும் அதிகம் பாதிக்கப் படுகிறது.
பின் இந்த ஆறு தென் ஆப்பிரிக்காவில் மேற்கு நோக்கி ஓடி தென் மேற்கு எல்லைகளை உருவாக்குகிறது. இந்த பகுதியில் முதலில் இந்த ஆறு கரியெப் அணைக்கட்டுக்குள் செல்லும். (இந்த அணைதான் தென் ஆப்பிரிக்காவின் மிகப் பெரிய அணையாகும்.) அதன் பிறகு வாண்டர்க்லூஃப் அணைக்குச் செல்லும். லெஸோதோ எல்லையிலிருந்து இந்த அணையின் கீழே வரை ஆற்றின் கரை ஆழமாக அமைக்கப் பட்டுள்ளது. இதற்கு கீழே நிலமானது தட்டையாக உள்ளது. இங்கு ஆற்றின் நீரானது பாசனத்திற்கு அதிக அளவு உபயோகப் படுத்தப் படுகிறது.
சுதந்திர மாகாணத்தின் மேற்கிலும் கிம்பெர்லிக்கு தென்மேற்கிலும் ஆரஞ்சு ஆறு தனது முதல் உப ஆறு அல்லது கிளை ஆறான வால் ஆறைச் சந்திக்கிறது, இந்த ஆறே கிட்டத்தட்ட  மாகாணத்தின் வட எல்லையை உருவாக்குகிறது. இங்கிருந்து மேற்கு நோக்கி தென் கலாஹரி பகுதியில் உள்ள வனப் பகுதிகளுக்குச் சென்று நமிபியா ஆறை 200 தீர்க்க ரேகையில் சந்திக்கிறது. இக்கிருந்து மறுபடியும் 550 கி.மீ மேற்கு புறமாக ஓடி இந்த மாகாணத்திற்கும் நாம்பியாவின் ஐகாரஸ் பகுதிக்கும் சர்வதேச எல்லையை உருவாக்குகிறது. எல்லையில் இந்த ஆறு வியூல்ஸ்ட்ரிஃப் என்ற நகரை கடந்து செல்கிறது.
கடைசி கட்டமாக தனது ஓட்டத்தில் 800கி.மீல் (500மைல்கள்) ஆரஞ்சு ஆறு பல இடையிட்ட நீரோட்டங்கள் மற்றும் பெரிய காட்டாறுகளைச் சந்திக்கிறது. இந்த இடத்தில் மறுபடியும் ஆரஞ்சு ஆறு ஆழமாக உருவாக்கப் பட்டுள்ளது. இந்த ஆற்றுப் பகுதியில் தான் ஆக்ரபிஸ் நீர்வீழ்ச்சி காணப்படுகிறது, இங்கு ஆறு 122 மீட்டர் நீர் வீழ்ச்சியாக இறங்கி 26 கி.மீ தூரத்திற்கு செல்லுகிறது. இது நாம்பியாவில் உள்ள ஆரஞ்சுமண்ட் (”ஆரஞ்சு வாய்” என்று அர்த்தம்) என்ற சிறிய நகரத்திற்கும் தென் ஆப்பிரிக்காவில் உள்ள அலெக்ஸாண்டர் வளைகுடாவிற்கும் இடையில் அட்லாண்டிக் பெருங்கடலில் கலக்கிறது. இது முழுவதுமாக நீரோடைகள் மற்றும் மணற் திட்டுகளால் உருவாக்கப் பட்டுள்ளது எனவே போக்குவரத்திற்கு சாதகமானது அல்ல.
மழை அளவு மற்றும்  நீர்பிடிப்பு பகுதி
வறண்ட குளிர் காலங்களில் இந்த ஆறு தண்ணீர் வற்றி காணப்படும். காரணம் அதி வேக ஓட்டம் மற்றும் அதிவேகமாக நீர் நீராவியாக மாறுவதுதான். இந்த ஆறு ஆரம்பிக்கும் இடத்தில் மழைவீழ்ச்சி ஒரு வருடத்திற்கு 2.000 மி.மீ ஆகும் ஆனால் மேற்கு நோக்கி ஆறு செல்ல செல்ல இந்த மழை அளவு குறைந்து வருடத்திற்கு 50மி.மீ க்கு குறைந்து விடுகிறது. மழை காலங்களில்(கோடை காலமும் கூட) இந்த ஆரஞ்சு ஆறானது மூர்க்கமான காபி வண்ண பெரும் நீரோட்டமாக மாறும். அப்போது அது கொண்டு வருகிற வண்டல் படிவுகள் அங்கு நடைபெறக் கூடிய எல்லா பொறியியல் வேலைக்கும் ஒரு நீண்ட கால அச்சிறுத்தலாக இருந்து வருகிறது.
வரலாறு
ஆங்கிலேய காலனி ஆட்சிக்கு முன்பாக இங்கு வாழ்ந்தவர்கள் இதை காரியப் என்று அழைத்தார்கள். முந்தைய டச்சு பெயர் க்ரூடே ஆறு அர்த்தம் பெரிய ஆறு(Great River) ஆகும். இது பின்னாளில் டச்சு கிழக்கு இந்திய கம்பெனியின் படைத் தளபதி கர்னல் இராபர்ட் கார்டன் என்பவரால் ஆரஞ்சு ஆறு எனப் பெயரிடப் பட்டது. 1779 இல் இவர் இந்த ஆறு பாயும் உள்நாட்டு பகுதிக்குள் செல்லும் போது வில்லியம் வி ஆரஞ்சு என்பவரின் நினைவாக இதை ஆரஞ்சு ஆறு என அழைத்தார். ஆனால் அநேகர் தவறாக இந்த ஆறு அதனுடைய வண்ணத்தினால் இவ்வாறு அழைக்கப் படுவதாக தவறாகக் கருதுகின்றனர்.
பொருளாதாரம்
இது தென் ஆப்பிரிக்காவின் முக்கிய நீர் சேமிக்கும் பகுதியாக இருப்பதால் இது தென் ஆப்பிரிக்க பொருளாதாரத்தில் முக்கிய பங்கு வகிக்கிறது. இது நாட்டின் வேளாண்மை, தொழிற்சாலை மற்றும் சுரங்க தொழிலுக்கு உதவி செய்கிறது. இதில் உதவி செய்ய இரு பெரிய நீர் மேலாண்மை திட்டங்கள் உருவாக்கப் பட்டது. ஆரஞ்சு ஆறு திட்டம் மற்றும் லெஸோதோ உயர்நில நீர் திட்டம் ஆகும். வரலாற்று பூர்வமாக இந்த ஆறு தென் ஆப்பிரிக்காவின் வைர தேடலில் முக்கிய பங்கு வகித்துள்ளது. ஏனெனில் முதல் வைரம் இவ்வாற்றின் வண்டல் மண்ணில்தான் கண்டுபிடிக்கப் பட்டது. இன்று இந்த ஆறைச் சுற்றிலும் நெடுக அநேக வைரச் சுரங்கங்கள் உள்ளன. காட்டு விலங்குகள் இல்லாததாலும் கோடையில் அதிக அளவு நீர் இருப்பதாலும் இந்த ஆறு பொழுது போக்கு அம்சமாக அநேக நிறுவனங்களால் உபயோகப் படுத்தப் படுகிறது.
வெளி இணப்புகள்
பகுப்பு:ஆப்பிரிக்க ஆறுகள் பகுப்பு:லெசோத்தோ பகுப்பு:தென்னாப்பிரிக்காவின் புவியியல் பகுப்பு:நமீபியா
அரிஃபா ஜான்
ஆரிஃபா ஜான் (Arifa Jan) (பிறப்பு 1987கள்) இந்தியாவின் காஷ்மீரின் ஸ்ரீநகரைச் சேர்ந்த கம்பளி தயாரிப்பதற்கான ஆர்வலர் ஆவார். இவருக்கு 2020 சனவரி 8 அன்று நாரி சக்தி விருது வழங்கப்பட்டது.
வாழ்க்கை
இவர் 1987களில் பிறந்தார். நாம்தா என்று அழைக்கப்படும் கம்பளி தயாரிக்கும் காஷ்மீர் கலையை புதுப்பிப்பதில் இவர் அறியப்படுகிறார். ஸ்ரீநகரின் கைவினை மேம்பாட்டு நிறுவனத்தில் பட்டம் பெற்ற இவர், நாம்தா ஜவுளி சார்ந்த திட்டத்தில் ஈடுபட்ட்டுள்ளார். 11ஆம் நூற்றாண்டிலிருந்து நாம்தா விரிப்புகள் செய்யப்பட்டு வருகின்றன. அவை நெய்யப்படுவதில்லை. ஆனால் கைகளால் உருவாக்கப்படுகின்றன. கம்பளி இழைகளின் அடுக்குகள் ஒன்றாக சேர்த்து பின்னர் பிரகாசமாக பூத்தையல் முறையில் செய்யப்படுகின்றன. ஸ்ரீநகரின் பழைய பகுதிகள் இதற்கு பெயர் பெற்றவை.
பணி
அவர் 25 பணியாளர்களைக் கொண்டு மூன்று உற்பத்தி செய்யும் மையங்களை உருவாக்கியுள்ளார். மேலும் 100 பெண்களுக்கு இந்த விரிப்புகளை தயாரிக்க பயிற்சி அளிக்கப்பட்டுள்ளது. ஸ்ரீநகரின் பழைய பகுதியில் செகிதாஃபர் என்ற இடத்தில் முதலில் ஒரு உற்பத்தி மையம் அமைக்கப்பட்டது. பின்னர் ஸ்ரீநகர், நூர்பாக் மற்றும் நாவா கடல் ஆகிய இரண்டு பகுதிகளிலும் இதே போன்ற அமைப்புகளை உருவாக்கினார். வலது|thumb| 2020 [[அனைத்துலக பெண்கள் நாள்|ஆம் ஆண்டில் அனைத்துலக பெண்கள் நாளல் நாரி சக்தி விருது பெற்றவர்களுடன் பிரதமர் நரேந்திர மோதி ஜான் முன் வரிசையில், வலது ஓரம்]] 2020 ஆம் ஆண்டில் சர்வதேச மகளிர் தினத்தன்று இவர் இந்தியப் பிரதமரின் டுவிட்டர் கணக்கில் இவர் இடம் பெற்றார். அன்றைய தினம் இவரது பெயரில் "அற்புதமான ஏழு" என்று பிரதமர் டுவிட் செய்த ஏழு பேர்களில் இவரும் ஒருவர். குடியரசுத் தலைவர் ராம் நாத் கோவிந்த் இவருக்கு நாரி சக்தி விருது விருதை வழங்கியபோது இவரது பணி அங்கீகரிக்கப்பட்டது. புது தில்லியில் நடந்த சர்வதேச மகளிர் தினத்தன்று இந்த விருதுகள் வழங்கப்பட்டன.
மேற்கோள்கள்
பகுப்பு:வாழும் நபர்கள் பகுப்பு:1987 பிறப்புகள் பகுப்பு:நாரி சக்தி விருது பெற்றவர்கள்
கம்மாபுரம் ஊராட்சி ஒன்றியம்
கம்மாபுரம் ஊராட்சி ஒன்றியம், தமிழ்நாட்டின் கடலூர் மாவட்டத்தில் உள்ள 14  ஊராட்சி ஒன்றியங்களில் ஒன்றாகும். கம்மாபுரம் ஊராட்சி ஒன்றியம் 43 ஊராட்சி மன்றங்களைக் கொண்டுள்ளது. பண்ருட்டி வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் கம்மாபுரத்தில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, கம்மாபுரம் ஊராட்சி ஒன்றியத்தின் மொத்த மக்கள் தொகை 1,52,650 ஆகும். அதில் பட்டியல் சாதி மக்களின் தொகை 44,408 ஆக உள்ளது. பட்டியல் பழங்குடி மக்களின் தொகை 967 ஆக உள்ளது.
ஊராட்சி மன்றங்கள்
கம்மாபுரம் ஊராட்சி ஒன்றியத்தில் உள்ள 43 ஊராட்சி மன்றங்களின் விவரம்;
மேற்கோள்கள்
பகுப்பு:கடலூர் மாவட்ட ஊராட்சி ஒன்றியங்கள்
கோழி நெய் வறுவல்
கோழி நெய் வறுவல் (Chicken ghee roast) என்பது கருநாடகாவின் கடற்கரைப் பகுதியான துளு மங்களூரில் பிரபலமான கோழி உணவு வகையாகும். இந்த உணவு உடுப்பிக்கு அருகில் உள்ள குந்தாப்பூர் நகரத்தில் தோன்றியது. கோழி நெய் வறுவல் நல்ல சிவப்பு நிறத்தில் இருக்கும். மேலும் நெய் மற்றும் வறுத்த மசாலாப் பொருட்களுடன் கசப்பான மற்றும் காரமான சுவை கொண்டது.
சிக்கன் நெய் வறுவல் செய்யத் தேவைப்படும் சில முக்கிய பொருட்கள்:
கோழி, தயிர், வெங்காயம், நெய், வெல்லம், புளி, இஞ்சி, பூண்டு மற்றும் சில பிராந்திய மசாலா மற்றும் மசாலாப் பொருட்கள்.
மேற்கோள்கள்
பகுப்பு:கர்நாடக சமையல் பகுப்பு:கோழிக்கறிகள்
மாலத்தீவில் தொழில்கள்
மாலத்தீவில் தொழில்கள் (ஆங்கிலம்: Industries in Maldives) என்பது மீன்பிடித்தல் மற்றும் சுற்றுலாத்துறையையே பெரும்பாலும் சார்ந்துள்ளது.
செருமேனியம் தெலூரைடு
செருமேனியம் தெலூரைடு (Germanium telluride) என்பது GeTe என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். செருமேனியமும், தெலூரியமும் சேர்ந்து உருவாகும் இச்சேர்மம் சால்கோசெனைடு கண்ணாடியின் பகுதிப்பொருளாக உள்ளது. பகுதி உலோக கடத்துகையையும் அயமின் பண்பையும் செருமேனியம் தெலூரைடு வெளிப்படுத்துகிறது
மாலத்தீவில் தொழில்கள்
துருவ மற்றும் வரி மீன்பிடித்தல்
பழங்காலத்திலிருந்தே, தீவுக்கூட்டத்தில் பயன்படுத்தப்பட்ட மீன்பிடி முறை துருவ மற்றும் வரி முறையாகும். இந்த முறையால் பிடிக்கப்பட்ட மீன்களின் வகைகள் சூரை மற்றும் கானாங்கெளுத்தி போன்றவை. முக்கிய மீன் பிடிப்பு சூரை ஆகும், இது மக்களின் அன்றாட உணவில் பயன்படுத்தப்படுகிறது, அதே போல் வெவ்வேறு வடிவங்களில் ஏற்றுமதி செய்யப்படுகிறது. தினசரி மீன் பிடிப்பு என்பது பெரும்பாலும் பருவங்களை சார்ந்துள்ளது.
செருமேனியம் தெலூரைடு
செருமேனியம் தெலூரைடு மூன்று வகையான படிக வடிவங்களில் காணப்படுகிறது. அறை வெப்பநிலையில் α (சாய்சதுரம்) மற்றும் γ (செஞ்சாய்சதுரம்) அமைப்புகளிலும் உயர் வெப்பநிலைகளில் β ( கனசதுர, பாறை உப்பு – வகை) அமைப்பிலும் காணப்படுகிறது. குறிப்பாக β அமைப்பு பெரும்பாலும் தூய செருமேனியம் தெலூரைடு அயமின் கியூரி வெப்பநிலை தோராயமாக 670 கெல்வின் வெப்பநிலையில் இருக்கும்போது காணப்படுகிறது
மாலத்தீவில் தொழில்கள்
இயந்திரமயமாக்கம்
முக்கோணப் படகோட்டம் தோனி கடந்த காலத்தில் பயன்படுத்தப்பட்டிருந்தாலும், இன்று மீன்பிடி தோனிகள் இயந்திரமயமாக்கப்பட்டுள்ளன. பாரம்பரியமாக, மீனவர்கள் விடியற்காலையில் தூண்டில் மீன்களைத் தேடி புறப்படுகின்றனர் மீன்கள் விசேஷமாக தயாரிக்கப்பட்ட பெட்டியில் உயிரோடு வைக்கப்பட்டன. ஒரு சாதகமான பருவத்தில், மீன் பிடிப்பது ஒரு நாளைக்கு தோவானிக்கு ஆயிரம் மீன்களாக இருக்கலாம். முன்பெல்லாம், மீனவர்கள் இரவு நேரத்தில் தீவுக்குத் திரும்பிக்கொண்டிருந்தனர், தற்போது இயந்திரமயமாக்கப்பட்ட தோனியின் வருகையினால், அவர்கள் பிற்பகலுக்குள் திரும்பி வருகிறார்கள். சூரை மற்றும் கானாங்கெளுத்தி ஆகியவை மாலத்தீவில் பிடிபடும் பொதுவான இனங்கள்.
செருமேனியம் தெலூரைடு
கலப்பிடப்பட்ட செருமேனியம் தெலூரைடு குறைந்த வெப்பநிலையில் மீக்கடத்துத்திறன் சேர்மமாக இருக்கிறது.
மாலத்தீவில் தொழில்கள்
தொழில்துறை மீன்பிடித்தல்
1974 ஆம் ஆண்டில் பாரம்பரிய படகோட்டம் தோவானியின் இயந்திரமயமாக்கல் மாலத்தீவின் மீன்வளத் தொழிலில் புரட்சியை ஏற்படுத்தியது. ஒரு புதிய தலைமுறை தோனி, குறிப்பாக இயந்திரமயமாக்கலுக்காக வடிவமைக்கப்பட்டது. ஒரு ஜப்பானிய நிறுவனத்துடன் கூட்டு முயற்சியாக 1977 ஆம் ஆண்டில் ஒரு மீன் பதப்படுத்தல் தொழிற்சாலை அமைக்கப்பட்டது.
செருமேனியம் தெலூரைடு
மேற்கோள்கள்
பகுப்பு:செருமேனியம் சேர்மங்கள் பகுப்பு:தெலூரைடுகள் பகுப்பு:அயமின் பொருட்கள்
மாலத்தீவில் தொழில்கள்
வளர்ச்சி
வெள்ளை மணல் கடற்கரைகள், தெளிவான நீர்நிலைகள் மற்றும் நீல வானங்களின் கீழ் உள்ளங்கைகளை அசைப்பது போன்ற செயல்கள் மாலத்தீவை சுற்றுலா தலமாக மாற்றுகிறது. 1970 களின் முற்பகுதியில் மாலத்தீவுக்கு சுற்றுலா அறிமுகப்படுத்தப்பட்டது. முதல் இரண்டு விடுமுறைத் தீவுகளில் 280 படுக்கைகள் கொள்ளளவு இருந்தது. முதல் சுற்றுலாப் பயணிகள் பெரும்பாலும் தனிநபர்களாகவோ அல்லது சிறிய குழுக்களாகவோ வந்தனர். விரைவில், மாலத்தீவு சர்வதேச சுற்றுலாத் தலமாக அங்கீகரிக்கத் தொடங்கியது.
1972 ஆம் ஆண்டில், முதல் சுற்றுலா விடுதியான குரும்பா கிராமம் (இன்று ஒரு ஐந்து நட்சத்திர விடுதி), ஒரு இத்தாலிய முதலீட்டாளருடன் இணைந்து இரண்டு மாலத்தீவு தொழில்முனைவோர்களால் முன்னோடியாக இருந்தது. அதே ஆண்டு பண்டோஸ் தீவில் இரண்டாவது விடுதி திறக்கப்பட்டது. அடிப்படை வசதிகள் மற்றும் சேவைகள் இருந்தபோதிலும், அந்த ஆண்டில் 1,096 சுற்றுலாப் பயணிகளின் வருகை பதிவு செய்யப்பட்டது.
ஆரம்பத்தில், நாட்டின் சுற்றுலாவும் அதன் வளர்ச்சியும் பெரும்பாலும் தனியார் முயற்சியைச் சார்ந்தது. 1979 ஆம் ஆண்டில், சுற்றுலா சட்டம் இயற்றப்பட்டது, அனைத்து வெளிநாட்டு முதலீடுகளும் சுற்றுலா மற்றும் வெளிநாட்டு முதலீட்டுத் துறையில் பதிவு செய்யப்பட வேண்டும். ஒரு பெரிய சுற்றுலா திட்டம் 1983 இல் வகுக்கப்பட்டது, சுற்றுலாவின் ஒட்டுமொத்த வளர்ச்சிக்கான வழிகாட்டுதல்களை அமைத்தல் மற்றும் நாட்டின் பல்வேறு பகுதிகளில் சுற்றுலா மண்டலங்களை அடையாளம் காணுதல். 1984 ஆம் ஆண்டில், சுற்றுலா ஆலோசனைக் குழு உருவாக்கப்பட்டது. சுற்றுலாத் துறை 1988 இல் அமைச்சாக மேம்படுத்தப்பட்டது.
சுற்றுலாவின் வளர்ச்சி நாட்டின் பொருளாதாரத்தின் ஒட்டுமொத்த வளர்ச்சியை ஊக்குவித்துள்ளது. இது பிற தொடர்புடைய தொழில்களில் நேரடி மற்றும் மறைமுக வேலைவாய்ப்பு மற்றும் வருமானத்தை உருவாக்கும் வாய்ப்புகளை உருவாக்கியுள்ளது. இன்று, சுற்றுலா நாட்டின் மிகப்பெரிய அந்நிய செலாவணி வருவாய் ஆகும், இது மொத்த உள்நாட்டு உற்பத்தியில் ஐந்தில் ஒரு பங்கைக் கொண்டுள்ளது. 86 சுற்றுலா ஓய்வு விடுதிகளுடன், 2000 ஆம் ஆண்டில் 467,154 சுற்றுலாப் பயணிகள் வந்துள்ளனர்.